《淮阴祠二首》
明代·张如兰

天心草草用英雄，把钓应难比梦熊。
宰肉有谋偏蹑足，分羹可忍况藏弓。
谋臣无计留高鸟，猛士空劳咏《大风》。
蒯彻徉狂栾布少，何人哭向未央宫。

作者简介：南京羽林卫人，字德馨。世袭指挥使。中武举第一人，官淮徐漕运参将。督漕治河，所至有声绩。凡南京大利弊兴革，无不条议。博极群书，谈古今事如指掌。有《文章兵法谱》及诗文集。